**Pressemelding**

**Til: Media  
Fra: Norges Ishockeyforbund**

**Dato: 26. september 2025**

**Kontakt: Petter Salsten - Gen. Sek. NIHF 901 98 920**

**Roald Stene – Sponsorsjef SpareBank 1 Østlandet 907 71 979**

**Jon Thore Thorstensen – Sponsorsjef NIHF 924 82 830**

Norges ishockeyforbund er stolte av å kunne presentere ny hovedpartner for

vår **helhetlige kvinne-satsning «Flere og bedre 2030».** Avtalen med

**SpareBank 1 – ØSTLANDET**

er over 5 år, med start denne sesongen.

Sponsoratet inkluderer profilering på alle våre landslag på kvinne/jentesiden (Seniorlandslag, JU18 og JU16), samt ligasponsor.

**Sitat Jon Thore Thorstensen, Sponsorsjef NIHF:**

«Vi er veldig stolte av å få med oss en så seriøs og profesjonell aktør som SpareBank 1 ØSTLANDET inn i vår kvinne/jentesatsning. Dette er den største avtalen vi har gjort på kvinnesiden noen gang, og viser at jentehockey er på full fart fremover.

**Sitat Roald Stene, Sponsorsjef SpareBank 1 Østlandet:**

– Vi i SpareBank 1 Østlandet er stolte over å spille på lag med Norges Ishockeyforbund i deres kvinnesatsing. Like muligheter og det å bidra til å løfte kvinne- og jenteidretten står høyt på agendaen vår. Denne satsingen vil styrke både rekruttering og utvikling – fra bredde til topp. Vi gleder oss til å bidra på veien mot OL-kvalifisering til 2030.

**Sitat Petter Salsten, Generalsekretær NIHF:**

Vi er veldig glade for å få med oss SpareBank1 Østlandet på laget. Dette er både en bekreftelse på det arbeidet vi har gjort, men enda viktigere en utrolig inspirasjon til det arbeidet vi skal gjøre fremover med utvikle jenteishockey videre. Dette vil også bety mye for alle de jentene som har strømmet til sporten vår de siste sesongene.

Et bilde som inneholder tekst, Font, skjermbilde, logo

KI-generert innhold kan være feil.